“Crises, Vulnerability and Resilience in Public Administration”, a 30-a ediție a conferinței anuale NISPAcee, organizată în colaborare cu FAA – UB

În perioada 2-4 iunie 2022, the Network of Institutes and Schools of Public Administration in Central and Eastern Europe (NISPAcee), în colaborare cu Facultatea de Afaceri și Administrație Publică a Universității din București, organizează a 30-a ediție a conferinței anuale NISPAcee (30th NISPAcee Annual Conference 2022). 
Intitulată “Crises, Vulnerability and Resilience in Public Administration”, conferința va avea loc în format fizic la sediul Facultăților de Sociologie și Asistență Socială, respectiv Psihologie și Științele Educației (Panduri nr. 90), dar va oferi și posibilitatea de participare online celor care nu pot fi prezenți altfel.
Programul integral al evenimentului, cu repartiția pe paneluri și săli, este disponibil aici.
Conferința pornește de la premisa că evoluțiile recente asociate crizei pandemice au adus în atenție mai mult ca niciodată dubla problemă a vulnerabilității și rezilienței administrației publice și a sistemului de guvernanță. 
Ca atare, pe lângă obiectivele obișnuite privind creșterea impactului domeniului administrației publice în regiune, evenimentul își propune să răspundă necesității manifeste de a dezvolta baze conceptuale mai bune în vederea regândirii relației dintre eficiență, vulnerabilitate și reziliență în administrația publică și a punerii în practică a unor politici publice și soluții instituționale capabile să răspundă provocărilor din zona vulnerabilităților și rezilienței guvernanței.

